b'\n_START_ARTICLE_\nPape\xc5\xbe Konstantin\n_START_SECTION_\n\xc5\xbdivljenjepis\n_START_PARAGRAPH_\nKonstantin je bil zadnji v vrsti pape\xc5\xbeev, ki so bili Sirijci oziroma Grki. _NEWLINE_Konstantin je bil pa tudi zadnji pape\xc5\xbe, ki ga je 710 povabil (kar je pomenilo pravzaprav ukaz) bizantinski cesar Justinijan, da je dopotoval v Carigrad. Spremljal ga je sposobni diakon \xe2\x80\x93 ki je postal njegov naslednik kot Gregor II.. Le-ta je odgovarjal na postavljena vpra\xc5\xa1anja tako spretno in temeljito, da je vse presenetil. Pape\xc5\xbe je sprejel odloke trulanske sinode le v tem smislu, kolikor ne nasprotujejo cerkvenemu nauku glede vere in nravnosti in kolikor so v skladu z izro\xc4\x8dilom zahodne Cerkve._NEWLINE_S cesarjem se je sre\xc4\x8dal v Nikomediji 711. Tu mu je cesar poljubil stopala kot znamenje pokor\xc5\xa1\xc4\x8dine, pape\xc5\xbe pa mu je podelil obhajilo kot znamenje sprejema v skupnost z vesoljno Cerkvijo.\n_START_SECTION_\nSmrt\n_START_PARAGRAPH_\nUmrl je naravne smrti v Rimu 9. aprila 715 in je pokopan v cerkvi svetega Petra v Vatikanu.'